PSL มีแผนขายเรือออกอีก 12 ลำ-เล็งซื้อเรือใหม่ 5 ลำภายใน 1-2 ปี
PSL มีแผนขายเรือเก่าออกอีก 12 ลำ ขณะที่เตรียมซื้อเรือใหม่ 5 ลำภายใน 1-2 ปี อย่างไรก็ตามคาดว่าค่าระวางเรือจะปรับตัวดีขึ้นในปี 60 เนื่องจากอุปสงค์และอุปทานในตลาดเดินเรือจะเข้าสู่จุดสมดุล เนื่องจากแนวโน้มปีนี้จะมีการปลดระวางเรือในระดับสูง และปริมาณเรือต่อใหม่ที่จะเข้ามาน้อยลง
16 ก.พ. 2559

นายคาลิต มอยนูดดิน อาซิม กรรมการผู้จัดการ บริษัท พรีเชียส ชิพปิ้ง จำกัด (มหาชน) หรือ PSL เปิดเผยว่า บริษัทคาดว่าในปี 60 จำนวนกองเรือของบริษัทจะลดลงเหลือ 38 ลำ จากปัจจุบันมีอยู่ 45 ลำ โดยบริษัทจะมีการรับเรือใหม่เพิ่มเข้ามาอีก 5 ลำ ขณะที่จะมีการขายเรือเก่าออกจำนวน 12 ลำ
สำหรับแนวโน้มผลประกอบการในปีนี้นั้น ถือว่าเป็นปีที่ความท้าทาย ซึ่งปัจจัยต่าง ๆ ใกล้เคียงกับปีก่อนที่ผ่านมา เนื่องจากอุปทานยังล้นตลาด ขณะเดียวกันเศรษฐกิจของจีนก็ยังชะลอตัว ดังนั้น ยังคงส่งผลกระทบทางลบอย่างต่อเนื่องต่อตลาดเรือเทกอง
อย่างไรก็ตาม บริษัทคาดว่าค่าระวางเรือจะปรับตัวดีขึ้นในปี 60 เนื่องจากอุปสงค์และอุปทานในตลาดเดินเรือจะเข้าสู่จุดสมดุล เนื่องจากแนวโน้มปีนี้จะมีการปลดระวางเรือในระดับสูง และปริมาณเรือต่อใหม่ที่จะเข้ามาน้อยลง
 